ลุ้นเงื่อนไขคืนเงินประกันมิเตอร์ไฟฟ้า
ผู้สื่อข่าวรายงาน ความคืบหน้าการคืนมิเตอร์ไฟฟ้าให้กับครัวเรือนประชาชน และโรงงานผู้ประกอบการเอสเอ็มอีวงเงิน 30000 ล้านบาทว่า ขณะนี้กระทรวงพลังงานอยู่ระหว่างรอให้คณะกรรมการกำกับกิจการพลังงาน (กกพ.) หารือร่วมกับการไฟฟ้านครหลวง (กฟน.) และการไฟฟ้าส่วนภูมิภาค (กฟภ.) ซึ่งคาดว่าในวันที่ 12 มี.ค.นี้ กกพ. กฟน. กฟภ.จะสามารถชี้แจงรายละเอียดเงื่อนไข หลักเกณฑ์ในการคืนเงินว่าจะดำเนินการในรูปแบบใด ต้องใช้หลักฐานอะไรบ้าง โดยเงินที่คืนขึ้นอยู่กับขนาดมิเตอร์แต่ละครัวเรือนว่าติดตั้งขนาดกี่แอมป์ โดย กฟน. และ กฟภ.จะประกาศเงื่อนไขออกมาว่าจะคืนให้กับรายใดบ้าง เพราะขนาดมิเตอร์มีหลายขนาด เช่น 5 แอมป์ 15 แอมป์ 30 แอมป์ 50 แอมป์ 100 แอมป์ รวมทั้งจะพิจารณาเงื่อนไขว่าครัวเรือนและเอสเอ็มอีต้องไม่มีภาระหนี้สินกับ 2 การไฟฟ้าด้วยล่าสุด กฟภ. และ กฟน.ที่เป็นหน่วยงานภายใต้การดูแลของกระทรวงมหาดไทย จะมีการประกาศรายละเอียดเงื่อนไขหลักเกณฑ์ทั้งหมดว่าจะคืนเงินในรูปแบบใด เบื้องต้นคาดว่าจะทยอยจ่ายคืนในรอบบิลค่าไฟฟ้าในเดือน เม.ย. โดยเจ้าของมิเตอร์จะต้องยื่นเรื่องขอรับเงินคืนกับ 2 การไฟฟ้า อยู่ที่ว่าบ้านใครอยู่พื้นที่ใด ซึ่งพื้นที่กฟน.จะรับผิดชอบครัวเรือน และโรงงานเอสเอ็มอีในเขตกรุงเทพฯ สมุทรปราการ นนทบุรี ส่วนที่เหลือในพื้นที่ต่างจังหวัด อยู่ในความรับผิดชอบของ กฟภ. ส่วนการคืนอาจมีหลายรูปแบบ ทั้งผ่านแอปพลิเคชัน หรือยื่นผ่านสำนักงานโดยตรง.
ความคืบหน้าการคืนมิเตอร์ไฟฟ้าให้กับครัวเรือนประชาชน และโรงงานผู้ประกอบการเอสเอ็มอีวงเงิน 30000 ล้านบาทว่า ขณะนี้กระทรวงพลังงานอยู่ระหว่างรอให้คณะกรรมการกำกับกิจการพลังงาน (กกพ.) หารือ
ขอเงินประกันไฟฟ้าคืน,คืนเงินประกันมิเตอร์ไฟฟ้า,การขอคืนเงินค่าประกันมิเตอร์ไฟฟ้า,การไฟฟ้านครหลวง,การไฟฟ้าส่วนภูมิภาค,ข่าววันนี้,เงินประกันมิเตอร์ไฟฟ้า